Author: agenda0
Company: agenda

Príloha
SMERNICA

pre postup delegácie Slovenskej republiky
na 45. zasadnutí Generálnej konferencie
Medzinárodnej agentúry pre atómovú energiu (MAAE)

Delegácia Slovenskej republiky

1.   Bude informovať:

a) o jadrovom programe a postavení jadrovej energetiky v SR, o jednotlivých jadrových zariadeniach a o opatreniach na zvýšenie bezpečnosti prevádzkovaných jadrových elektrární (Atómové elektrárne Bohunice a Atómová elektráreň Mochovce) a ďalších jadrových zariadení pri rozsiahlom využívaní medzinárodnej spolupráce,

b)   o činnosti štátneho dozoru nad jadrovou bezpečnosťou SR,

c)   o uplatňovaní záruk MAAE na jadrové materiály v  SR,

d) o doterajšej spolupráci s MAAE pri organizovaní spoločných akcií v SR a opätovne navrhne, s ohľadom na priaznivú geografickú polohu SR, naďalej využívať možnosti SR pre potreby MAAE a o pripravenosti SR poskytovať rozvojovú pomoc do zahraničia,

2.   Kladne zhodnotí postup generálneho riaditeľa pri presadzovaní záväzkov vyplývajúcich zo Zmluvy o nešírení jadrových zbraní s dôrazom na zvyšovanie efektívnosti a účinnosti zárukového systému a záväzkov vyplývajúcich z rezolúcií Valného zhromaždenia, Bezpečnostnej rady Organizácie Spojených národov. 

3.   Kladne sa vyjadrí k výročnej správe a k záverečnému účtu MAAE za rok 2000.

4.  Vyjadrí podporu ďalšiemu rozvoju a zefektívňovaniu programov technickej pomoci a  spolupráce v oblasti mierového využívania jadrovej energie a  bude informovať o  rozhodnutí vlády SR prispieť do Fondu technickej spolupráce. 

5.  Podporí ďalší rozvoj otvorenej a vzájomne výhodnej medzinárodnej spolupráce v rámci MAAE a na bilaterálnej úrovni.

6.   Podporí menovanie súčasného generálneho riaditeľa Dr. M. El Baradei na ďalšie štvorročné obdobie a podporí menovanie súčasného externého auditora z Veľkej Británie na ďalšie dvojročné obdobie.